Document ID: 32006D0542

32006D0542
L 214/59
JURNALUL OFÍCIAL AL UNIUNII EUROPENE
DECIZIA COMISIEI
din 2 august 2006
de modificare a Deciziei 93/195/CEE privind condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale, după exportul temporar
[notificată cu numărul C(2006) 3400]
(Text cu relevanță pentru SEE)
(2006/542/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importurile de ecvidee din țări terțe (1), în special articolul 19 punctul (ii),
întrucât:
(1)
În conformitate cu normele generale stabilite în anexa II la Decizia 93/195/CEE a Comisiei (2), reintroducerea cailor înregistrați pentru curse, competiții și evenimente culturale, după exportul temporar, se limitează la caii ce au stat mai puțin de treizeci de zile într-una dintre țările terțe care apar în aceeași grupă în anexa I la decizia menționată anterior.
(2)
În 2006, Qatarul găzduiește competițiile ecvestre ale Jocurilor Asiatice.
(3)
Ținând seama de nivelul controlului sanitar-veterinar și de faptul că acești cai sunt separați de animalele cu o stare de sănătate inferioară, este necesar să se prelungească durata exportului temporar la mai puțin de șaizeci de zile. Prin urmare, este necesar să se extindă condițiile de sănătate animală și de certificare sanitar-veterinară stabilite în anexa VII la Decizia 93/195/CEE la competițiile ecvestre ale Jocurilor Asiatice organizate sub auspiciile Federației Ecvestre Internaționale (FEI).
(4)
Prin urmare, anexa VII la Decizia 93/195/CEE ar trebui modificată în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Titlul anexei VII la Decizia 93/195/CEE se înlocuiește cu următorul text:
„CERTIFICAT DE SĂNĂTATE
pentru reintroducerea cailor înregistrați care au participat la Endurance World Cup sau la Jocurile Asiatice, după exportul temporar de mai puțin de șaizeci de zile.”
Articolul 2
Prezenta decizie se adresează statelor membre.
Adoptată la Bruxelles, 2 august 2006.

Labels: 0
3
6